GUNKUL พุ่ง 4% รับกำไร Q3 โตเท่าตัว พ่วงปันผล 0.06 บ. XD 24 พ.ย.นี้
GUNKUL พุ่งแรง 4% ราคาแตะ 5.35 บ. หลังประกาศงบไตรมาส 3/65 มีกำไร 1.54 พันลบ. โตกว่า 1 เท่าตัว พ่วงปันผล 0.06 บ. XD วันที่ 24 พ.ย.65 จ่าย 8 ธ.ค.นี้
GUNKUL พุ่ง 4% รับไตรมาส 3/65 กำไร 1.54 พันลบ. โตกว่า 1 เท่าตัว พ่วงปันผล 0.06 บ. XD วันที่ 24 พ.ย.65
11 พ.ย. 2565

ผู้สื่อข่าวรายงานว่า วันนี้ (11 พ.ย.65) ราคาหุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 10:43 น. อยู่ที่ระดับ 5.35 บาท บวก 0.20 บาท หรือ 3.88% สูงสุดที่ระดับ 5.40 บาท ต่ำสุดที่ระดับ 5.25 บาท ด้วยมูลค่าซื้อขาย 325.11 ล้านบาท

ทั้งนี้ราคาหุ้น GUNKUL ปรับตัวขึ้น หลังรายงานผลการดำเนินงานงวดไตรมาส 3/65 มีกำไรสุทธิ 1,539.45 ล้านบาท เพิ่มขึ้น 161.29% จากช่วงเดียวกันของปีก่อนมีกำไรสุทธิ 589.17 ล้านบาท ส่วนงวด 9 เดือนปี 65 มีกำไรสุทธิ 2,821.13 ล้านบาท เพิ่มขึ้น 63.88% จากช่วงเดียวกันของปีก่อนมีกำไรมีกำไรสุทธิ 1,721.49 ล้านบาท
นอกจากนั้นที่ประชุมคณะกรรมการบริษัทฯ จึงมีมติอนุมัติการจ่ายเงินปันผลระหว่างกาลให้แก่ผู้ถือหุ้นของบริษัทฯ ในอัตราหุ้นละ 0.06 บาท รวมเป็นเงินจำนวนทั้งสิ้นไม่เกิน 535 ล้านบาท ซึ่งเป็นการจ่ายปันผลจากกำไรสุทธิงวด 1 ม.ค.-30 ก.ย.65 โดยจะขึ้นเครื่องหมาย XD ในวันที่ 24 พ.ย.65 และกำหนดจ่ายเงินปันผล ในวันที่ 8 ธ.ค.65